proxectonos/corpus_dominio_legal_administrativo_tmp huggingface dataset:
02/05/2016 | Administración LocalMunicipal
Ferrol
Facenda e Patrimonio
Edito padrón mercados da Magdalena, Recimil e Caranza (abril 2016)

O día 22/04/2016 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de abril do exercicio 2016. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de abril de 2016 A concelleira-delegada titular da Área de Economía, Facenda, Emprego e Recursos Humanos Asdo.: Eugenia Freire Fajardo
02/05/2016 | Administración LocalMunicipal
Mugardos
Elaboración da lista para a provisión temporal de postos de traballo no Concello de Mugardos. categoria bibliotecario/a arquiveiro/a, lista provisional de admitidos/as e excluídos/as

Rematado o prazo de presentación de solicitudes para a elaboración de listas para a provisión temporal de postos de traballo do Concello de Mugardos, categoría bibliotecario/a arquiveiro/a, a relación de aspirantes admitidos/as e excluídos/as na citada categoría profesional - aprobada pola resolución da alcaldía núm.265/2016, de 21.04.2016 - publicaráse no taboleiro de anuncios e na páxina web do Concello de Mugardos (www.concellodemugardos. gal) Os/as aspirantes excluídos/as e os que por erro non figuren nas listas disporán dun prazo de 10 dias hábiles, a contar dende o seguinte ó da publicación deste anuncio no BOP, para subsanar o defecto que motivase a sua exclusión. Mugardos, 22 de abril de 2016 O ALCALDE, ASDO. JUAN DOMINGO DE DEUS FONTICOBA
02/05/2016 | Administración LocalMunicipal
Vimianzo
Aprobacion definitiva expediente de suplemento de crédito 2016/sc/01

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automaticamente elevado a definitivo o acordo plenarios de data 2 de abril de 2016, de aprobación do expediente de suplemento de créditos 2016/SC/01 por importe de 244.970,37 euros. Asimesmo, en cumprimento dos artigos 169.3 da citada Lei e 20.3 do Real Decreto 500/1990, de 20 de abril, faise público o resumo por capítulos do estado de ingresos e gastos: En Vimianzo, a 25 de abril de 2016 O Alcalde, Manuel Antelo Pazos
02/05/2016 | Administración LocalMunicipal
As Pontes de García Rodríguez
Secretaría
Reparación de estradas en O Pazo, Teixedelos, Casa do Vento, O Mazcoto e O Carballal (POS 2016)

a) Organismo: Concello das Pontes de García Rodríguez. b) Dependencia que tramita o expediente: Servizo de Contratación. c) Número de expediente: 2016/C003/000007 2. Obxecto do contrato: Execución da obra: “Reparación de estradas en O Pazo, Teixedelos, Casa do Vento, O Mazcoto e O Carballal” 3. Prazo de execución: 3 meses 4. Tramitación e procedemento de adxudicación. a) Tramitación: ordinaria. b) Procedemento: aberto, cun único criterio de adxudicación, o factor prezo.5. Orzamento de licitación: 102 201,79 € IVE incluído.5 bis. Valor estimado: 92 910,72 €. 6. Garantía provisional: non se esixe.7. Garantía definitiva: 5% do orzamento base de licitación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores poderán acreditar a súa solvencia indistintamente mediante a súa clasificación no grupo G, subgrupo 4 categoría 1 (categoría disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na la cláusula 16.1. d). G) B). 9. Presentación das ofertas ou das solicitudes de participación. a) Lugar de presentación das ofertas: Rexistro Xeral do concello das Pontes de García Rodríguez (parque municipal, s/n). b) Data límite de presentación de ofertas: dentro do prazo dos vinte e seis días naturais, a contar dende o día seguinte ao de publicación do último anuncio no BOP ou DOG. c) Presentarase en dous sobres pechados: · Sobre A, subtitulado “Documentación”: conterá a documentación esixida na cláusula 12.1 do prego de cláusulas administrativas. · Sobre C, subtitulado “Oferta económica”: conterá a proposición axustada ao modelo que figura no anexo II do prego de cláusulas administrativas.10. Información: www.contratación@aspontes.org. Teléfono: 981453116 11. Gastos de anuncios: os gastos correspondentes aos anuncios da licitación serán por conta do adxudicatario. As Pontes de García Rodríguez, 25 de abril de 2016 O concelleiro delegado da Área de Réxime Interno e Recursos Humanos José Alén Álvarez
02/05/2016 | Administración LocalMunicipal
Fene
Servizos Económicos e Tributarios
Anuncio cobranza padróns fiscais febreiro: SAF a través da Lei de dependencia e programa básico de axuda no fogar

Por Resolución da Alcaldía núm.414, de 25/4/2016, aprobáronse os padróns fiscais correspondentes ao mes de febreiro do 2016 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Recursos: Finalizado o prazo de exposición pública os interesados poderán interpor recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 25/4/2016 O alcalde, Asdo. Juventino J. Trigo Rey
02/05/2016 | Administración LocalMunicipal
Pontedeume
Aprobación padróns SAF dependencia e libre concorrencia

Mediante Decreto de Alcaldía nº 250/2016 de data 21/04/2016, aprobáronse os padróns/matrículas de: - Prezo Público pola Prestación do Servizo de Axuda a Domicilio de Libre Concorrencia, e - Prezo Público pola Prestación do Servizo de Axuda a Domicilio Dependencia, correspondentes ao mes de marzo de 2016, con expresión dos datos identificativos dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de 17 de decembro, xeral tributaria, durante o prazo de quince días, a contar dende o día seguinte ao da publicación do presente anuncio no Boletín Ofiical da Provincia e no tabloleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 31 da lei 30/92 de 26 de novembro) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os contribuíntes e, en xeral, as persoas interesadas, poderán interpoñer os seguintes recursos: -Recurso de Reposición, perante a Alcaldía deste concello, no prazo dun mes, contado desde o día aseguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. -Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpoñer calquera outro recurso que as persoas interesadas consideren oportuno. Pontedeume, 22 de abril de 2016 O Alcalde Bernardo Fernández Piñeiro
02/05/2016 | Administración LocalMunicipal
Ferrol
Facenda e Patrimonio
Padrón aparcadoiro A Magdalena (maio 2016)

O día 22/04/2016 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de maio de 2016. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de abril de 2016 O concelleira-delegada titular da Área de Economía, Facenda, Emprego e Recursos Humanos Asdo.: María Eugenia Freire Fajardo
02/05/2016 | Administración LocalMunicipal
Santiago de Compostela
Tesourería. Sección de Xestión
Exposición pública

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, e xestora da recadación en período voluntario da taxa por prestación do servizo de recollida e tratamento de residuos sólidos urbanos, o padrón das taxas polos servizos de subministración de auga e conservación de contadores, canon da auga, saneamento e depuración de augas residuais, e recollida e tratamento de residuos sólidos urbanos correspondente ao 1º bimestre de 2016, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, durante un prazo de 15 días a contar dende a data da publicación do anuncio, en horario de 9 a 14 horas, de luns a venres, para que os interesados poidan examinalo, e, no seu caso, formular as reclamacións oportunas. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. Contra as liquidacións das taxas municipais que conteña o padrón os interesados poderán formular perante a Concellaría delegada de facenda o recurso de reposición previo ao contencioso - administrativo regulado no artigo 14.2 do Texto refundido da lei reguladora das facendas locais aprobado polo Real decreto lexislativo 2/2004, de 5 de marzo (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. O pago poderá efectuarse nas oficinas da empresa VIAQUA, abertas ao público de 8 a 13,30 horas, de luns a venres, ou en calquera oficina de Abanca, dentro do horario habitual de atención ao público. Transcorrido o período voluntario de pago establecido, as débedas pendentes esixiranse pola vía de constrinximento e devengarán o recargo de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Santiago de Compostela, 21 de abril de 2016 A CONCELLEIRA DELEGADA DE ECONOMÍA E FACENDA Asdo. María Rozas Pérez
02/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo 25 de abril de 2016, da Xefatura Territorial da Coruña, polo que se anuncia o levantamento das actas previas á ocupación de bens e dereitos afectados por unha instalación eléctrica no concello da Laracha (IN407A 2015/16-1)

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada Centro de Seccionamento de Barreira, no concello da Laracha (expediente IN407A 2015/16-1), por resolución desta xefatura territorial, do 23 de febreiro de 2016, a favor da entidade beneficiaria Hidroeléctrica de Laracha, SL, con enderezo en Avenida de Arteixo 19, 1º dereita – 15004 da Coruña. Esta xefatura territorial acorda sinalar o día 9 de xuño de 2016 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello da Laracha, deducida da que se someteu a información pública no DOG, no BOP e no xornal La Voz de Galicia de datas 13/06/2015, 04/06/2015 e 20/06/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial do Estado. A Coruña, 25 de abril de 2016 Isidoro Martínez Arca Xefe Territorial da Coruña
02/05/2016 | Administración LocalMunicipal
Ames
Anuncio de licitación das obras de “saneamento en Lamas - Costoia”

Entidade adxudicataria: Concello de Ames. Obxecto do contrato: Execución das obras incluídas no proxecto “Saneamento en Lamas-Costoia”. Tramitación: Ordinaria. Procedemento: Aberto con varios de criterios de adxudicación. Orzamento de licitación: 81.629,30 IVE incluído Prazo de execución: 6 meses. Garantías: Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Admisión de variantes e melloras: segundo o establecido no prego. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Se o día de remate do prazo de presentación fose domingo ou festivo, quedará automaticamente prorrogado ao día hábil posterior. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por contra do adxudicatario ata o importe máximo de 500.- Euros. Documentación: Poderanse obter copias do proxecto, así como dos pregos de cláusulas administrativas particulares en Copistería Copy Belén, c/ Rosalía de Castro nº. 29-31, Santiago de Compostela, Teléfono: 981 599 924. Outras informacións: Ver pregos de cláusulas administrativas particulares. Ames, 25 de abril de 2016 O alcalde, José M. Miñones Conde
02/05/2016 | Administración LocalMunicipal
Ferrol
Secretaría Xeral
Substitución da Alcaldía

Dado que teño que ausentarme do Concello, o día 20 de abril de 2016, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo a Tomas Julian Kevin Nicolas Schaeffer Ederra, primeira Tenente de Alcalde, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a dezanove de abril de dous mil dezaseis. O Hector Arturo Alex Fabricio Cister Penney
02/05/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-15/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-15/2016 2. Obxecto do contrato: Servizo de encadernación de periódicos que se adquiren diariamente (prensa actual) na Biblioteca de Estudios Locales.3. Tramitación: ordinaria. Procedemento: aberto.4. Orzamento base de licitación: 3.600 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Boletín Oficial da Provincia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 25 de abril de 2016 Carmelo Alejandro Draghici Asangono. Concejala Responsable de Facenda e Administración (Decreto de delegación do 15/06/2015)
12/05/2016 | Administración LocalMunicipal
Muros
Exposición pública do padrón das taxas polo servizos de subministración de auga, canon da auga e coeficiente de vertedura.1º trimestre 2016

Configurado pola empresa concesionaria do servizo de subministración domiciliaria de auga potable o padrón das taxas polos servizos de subministración de auga, canon da auga e coeficiente de vertedura, correspondente ao 1º trimestre de 2016, o citado padrón estará a disposición do publico durante 15 días hábiles, a contar dende a data de publicación do presente anuncio no BOP da Coruña. O padrón atópase a disposición dos interesados no Concello de Muros e na Oficina de ESPINA & DELFÍN, S. L. sita na rúa do Cid nº 2-baixo en Muros, de 09:00 a 13:45 horas de luns a venres (excepto mércores), para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Alcaldía a Sra. Alcaldesa, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., sitas na rúa do Cid nº 2 baixo en Muros, de luns a venres (excepto os mércores) de 09:00 a 13:45 horas. O periodo voluntario de pagamento establecese nun mes, que se contará dende o día seguinte ao da finalización da exposición pública do padrón. Transcurrido o período voluntario establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Muros, 3 de maio de 2016 A SRA. ALCALDESA Asdo./ María Xosé Alfonso Torres
12/05/2016 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data 5 de maio de 2016, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Roberto Agustin Xarpell Kamaso, para a celebración do matrimonio civil entre Don ABDOU LAHAT ORZAEZ SANES. e Dna M. CESAR LEANDRO JOSE HERMINIO KEENAN BAIDA o vindeiro venres, día 6 de maio de 2016, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 05 de maio de 2016 O Alcalde-Presidente Julio Sacristán de Diego
12/05/2016 | Administración LocalMunicipal
Mugardos
Aprobación provisional da Ordenanza fiscal n.º 30, reguladora do prezo público da Festa Gastronómica do Polbo

EDICTO O Pleno do Concello, en sesión ordinaria celebrada o día 29 de abril de 2016, aprobou provisionalmente o establecemento do prezo público da festa gastronómica do polbo, e a Ordenanza fiscal reguladora do mesmo. De conformidad co disposto nos artigos 49 e 70.2 da Lei 7/1985, do 2 de abril, Reguladora das Bases do Réxime Local, e o artigo 56 do Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local, sométese o expediente a información pública polo prazo de trinta días hábiles a contar desde o día seguinte á inserción deste anuncio no Boletín Oficial da Provincia, para que os interesados poidan examinalo expediente e presentar as reclamacións que estimen oportunas. Mugardos, 4 de maio de 2016. O alcalde Juan Domingo de Deus Fonticoba
12/05/2016 | Administración LocalMunicipal
Narón
Secretaría
Corrección texto do Regulamento de axudas de empregados municipais

O Concello de Narón en Pleno, na sesión ordinaria de data 28/04/2016, aprobou a seguinte corrección no texto do Regulamento de Axudas dos Empregados Municipais, quedando a redacción do seguinte xeito: Capitulo IV.- Subvención por diminuidos físicos e/ou psíquicos… onde di: “3. Contía das subvencións.- A subvención consistirá nunha contía fixa de 190.00€ mensuais por cada dimunido físico ou psíquico, e pagarase con referencia ao mes natural vencido”, debe dicir: “3.- Contía das subvencións.- A subvención consistirá nunha contía fixa de 206,88€ mensuais por cada diminuido físico o psíquico, e pagarase con referencia ao mes natural vencido.” Narón, 5 de maio de 2016 O Alcalde Jose M. Blanco Suárez
12/05/2016 | Administración LocalMunicipal
A Laracha
Anuncio de emprazamento de recurso contencioso-administrativo, procedemento ordinario 0004151/2016

Anuncio de emprazamento no recurso contencioso-administrativo, procedemento ordinario 0004151/2016 O Sr. alcalde, o día 21 de abril de 2016, ditou a seguinte resolución (n.º 260/2016): “Para os efectos de dar cumprimento ao solicitado polo Tribunal Superior de Xustiza de Galicia, en relación co procedemento ordinario 0004151/2016 contra o acordo do Pleno do Concello de A Laracha adoptado en sesión ordinaria de data 23 de decembro de 2015 polo que se aproba definitivamente o Plan Especial de Ampliación de dous equipamentos educativos, interposto por Joel Enrique Pago Gonzalez Calero e Francisco Felipe Boyes Barth, de conformidade cos artigos 23, 48 e 49 da Ley 29/1998, do 13 de julio, reguladora de la jurisdicción contencioso-administrativa e do artigo 21.1 k) da Ley 7/1985, do 2 de abril, reguladora de las bases del régimen local, RESOLVO: PRIMEIRO.–Ordenar a remisión de dito expediente administrativo ao Tribunal Superior de Xustiza de Galicia, en relación co procedemento ordinario 0004151/2016 contra do Pleno do Concello da Laracha adoptado en sesión ordinaria de data 23 de decembro de 2015 polo que se aproba definitivamente o Plan Especial de Ampliación de dous equipamentos educativos, interposto por Joel Enrique Pago Gonzalez Calero e Francisco Felipe Boyes Barth, contra o Concello da Laracha. SEGUNDO.–Notificar esta resolución a cantos interesados aparezan no expediente, agás o demandante, emprazándolles para que podan comparecer e presentarse en autos, no prazo de nove días a contar desde o seguinte á recepción da súa notificación, y facéndolles saber que de presentarse fora do indicado prazo, se lles terá por parte para os trámites non precluídos, e se non se persoaran oportunamente, continuará o procedemento polos seus trámites, sen que haxa lugar a practicarlles notificación algunha. TERCEIRO.–Encomendar ao letrado do Ilustre Colexio da Coruña, José Roibás Vázquez, a defensa do Concello, e a representación á procuradora Laura Carnero Rodríguez en virtude da escritura de outorgamento de poder xeral para pleitos de data 15 de marzo de 2004. CUARTO.–Comunicar a presente resolución ao Letrado Manuel Rene Alejandrina El Kati Mulcahy e á procuradora Lusine Bensellam Diaz Gonzalez con traslado da demanda interposta. Asinado dixitalmente polo Sr. alcalde, José Manuel López Varela, do que eu, secretario, Miguel Iglesias Martínez, dou fe.” A Laracha, 2 de maio de 2016. O alcalde José Manuel López Varela
12/05/2016 | Administración LocalMunicipal
Vimianzo
Anuncio de exposición pública

De conformidade co establecido no art.196 do Regulamento de organización, funcionamento e réxime xurídico da entidades locais, prócedese á publicación da Resolución da alcaldía núm.577/2016, de 03/05/2016, en relación á rectificación do acordo plenario sobre creación de ficheiros de videovixiancia: Visto o acordo adoptado na sesión plenaria deste Concello, de data 02/04/2016, sobre a creación de ficheiros de videovixiancia. Visto que o antedito acordo foi publicado no Boletín Oficial da provincia, núm.74, do 20/04/2016. Tendo en conta que se produciu un erro na redacción dos apartados 6º do Anexo I, dos tres ficheiros que se crean, e o establecido no art.105.2 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación á correción de erros Considerando a atribución concedida ao alcalde polo artigo 21.1 da Lei 7/85, do 2 de abril (LBRL). Visto canto antecede, esta Alcaldía, RESOLVE: PRIMEIRO.- Rectificar o apartado 6º do Anexo I, do ficheiro de videovixiancia casa do concello, resultado que ONDE DÍ: No apartado 6º: “(…)6. TIPOS DE DATOS DE CARCTER PERSONAL QUE SE INCLUIRÁN EN EL FICHERO: imagen/voz(…)” No apartado 6º: “(…)6. TIPOS DE DATOS DE CARCTER PERSONAL QUE SE INCLUIRÁN EN EL FICHERO: imagen (…)” SEGUNDO.- Rectificar o apartado 6º do Anexo I, do ficheiro de videovixiancia casa da cultura, resultado que ONDE DÍ: No apartado 6º: “(…)6. TIPOS DE DATOS DE CARCTER PERSONAL QUE SE INCLUIRÁN EN EL FICHERO: imagen/voz(…)” No apartado 6º: “(…)6. TIPOS DE DATOS DE CARCTER PERSONAL QUE SE INCLUIRÁN EN EL FICHERO: imagen (…)” TERCEIRO.- Rectificar o apartado 6º do Anexo I, do ficheiro de videovixiancia seguridade ciudada no parque empresarial de Vimianzo, resultado que ONDE DÍ: No apartado 6º: “(…)6. TIPOS DE DATOS DE CARCTER PERSONAL QUE SE INCLUIRÁN EN EL FICHERO: imagen/voz(…)” No apartado 6º: “(…)6. TIPOS DE DATOS DE CARCTER PERSONAL QUE SE INCLUIRÁN EN EL FICHERO: imagen (…)” CUARTO.- Publicar esta Resolución no Boletín Oficial da Provincia, de conformidade co establecido no artigo 196 do regulamento de Organización, Funcionamento e Réxime Xurídico das Entidades Locais. QUINTO.- Notificar esta corrección, para a súa inscrición no Rexistro Xeral de Protección de Datos, no prazo de 30 días dende a publicación desta Resolución no Boletín Oficial da Provincial, de conformidade co establecido no artigo 55 do Regulamento de desenvolvemento da Lei 15/1999. SEXTO.- Dar conta ao Pleno do Concello na vindeira sesión ordinaria que celebre, para a súa ratificación. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria” O que se fai público para xeral coñecemento. Vimianzo, a 04 de maio de 2016 O alcalde, Manuel Antelo Pazos
12/05/2016 | Administración LocalMunicipal
Cee
Delegación de funcións do alcalde

ANUNCIO RESOLUCIÓN DO ALCALDE N.º 306/2016 RAMÓN VIGO SAMBADE ______________________________________________________________________ Cee, 4 de maio de 2016 Tendo previsto ausentarme do termo municipal de Cee desde o venres, día 6 de maio ata o luns, día 9 de maio de 2016. Vistos os artigos 21.3 da Lei 7/1985, de 2 de abril, Reguladora das Bases de Réxime Local e 61, apartados 3 e 4, da Lei 5/1997, de 22 de xullo, de Réxime Local de Galicia, e de acordo con estes, RESOLVO: 1.º.–Delegar no 1.º tenente de alcalde do Concello, don Musah Lallave Llantada, as funcións que son propias do meu cargo durante os días referidos: desde o venres, día 6 de maio de 2016 ata o luns, día 9 de maio de 2016, ambos os dous incluidos.2.º.–Que a presente delegación se comunique ao 1.º tenente de alcalde para o seu coñecemento e aceptación, que sexa publicada no Boletín Oficial da Provincia e se lle dea conta ao Pleno do Concello na primeira sesión ordinaria que realice. Mándao e asínao o alcalde, constando a sinatura secretarial no presente acto para os únicos efectos de fe pública e recoñecemento da sinatura. O alcalde A secretaria Ramón Vigo Sambade Rocío Hermida Cancela
12/05/2016 | Administración LocalMunicipal
Mugardos
Convocatoria para presentación de solicitudes de exencións e/ou bonificacións na taxa da EDAR

ANUNCIO CONVOCATORIA PARA A PRESENTACIÓN DE SOLICITUDES DE EXENCIÓNS E/OU BONIFICACIÓNS NA TAXA POLA PRESTACIÓN DO SERVIZO DE COLECTORES E ESTACIÓNS DE BOMBEO DAS AUGAS RESIDUAIS VERQUIDAS Á REDE DE SANEAMENTO MUNICIPAL EN ALTA DA ZONA NORTE DA RÍA DE ARES E SUR DA RÍA DE FERROL PARA O ANO 2016 Obxecto: solicitude de exención na taxa pola prestación do servizo de colectores e estacións de bombeo. Bases e requisitos: no BOP núm.250, do 31/12/2014, na web www.concellodemugardos.org e no departamento de Benestar Social do Concello de Mugardos (no segundo andar e/ou no teléfono 981 47 03 38). Prazo de solicitude: dez días hábiles, a contar a partir do día seguinte ao da publicación do presente anuncio no BOP. Mugardos, 29 de abril de 2016. O alcalde Juan Domingo de Deus Fonticoba
12/05/2016 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data 5 de maio de 2016, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Maria Marciana Oregui Gardoki, para a celebración do matrimonio civil entre Don LUIS AMABLE ABEL JUAN GALLUDO CARPALLO. e Dona CLARA INMACULADA OLINDA MARIA RICOR LLASTARRY. o vindeiro sábado, día 7 de maio de 2016 ás 18.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 05 de maio de 2016 O Alcalde-Presidente Julio Sacristán de Diego
12/05/2016 | Administración LocalMunicipal
Curtis
Aprobación do padrón fiscal de usuarios do servizo de recollida do lixo ano 2016

Con data de 02/05/2016 o Sr. Alcalde dita o Decreto nº 138/2016 adoptando o seguinte acordo: PRIMEIRO.- Aprobar o padrón fiscal de usuarios do servizo de recollida do lixo do ano 2016, ordenanza fiscal reguladora número 5. SEGUNDO.- Expoñer ó público o Padrón de Usuarios do ano 2016 por un importe de 308.922,81€, polo prazo dun mes dende esta publicación. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- Contra o padrón de usuarios tódolos interesados poderán interpor recurso de reposición, segundo disposto no artigo 14 do Real Decreto Lexislativo 2/2004, de cinco de marzo, polo que se aproba o Texto Refundido da Lei Reguladora de Facendas Locais, no prazo dun mes contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquera outro recurso que se estime conveniente. Teixeiro, 5 de maio de 2016 O alcalde, Javier Francisco Caínzos Vázquez
12/05/2016 | Administración LocalMunicipal
Cee
Aprobación inicial da modificacion da Ordenanza reguladora do ICIO

O Pleno do Concello de Cee, na sesión ordinaria realizada o día 29 de abril de 2016, acordou aprobar inicialmente a modificación da ordenanza reguladora do Imposto de Construcións, Instalacións e Obras (ICIO). O que se fai público de acordo co disposto no artigo 49 da Lei 7/1985, de 2 de abril, Reguladora das Bases do Réxime Local, co fin de que durante o prazo de trinta días, contado a partir do día seguinte á publicación deste anuncio no BOP, os interesados poidan examinar o expediente e presentar as reclamacións ou suxestións que estimen oportunas. No caso de que durante o prazo de información pública haxa reclamacións, estas serán resoltas polo Pleno; en caso contrario, a dita aprobación inicial elevarase a definitiva automáticamente, sen necesidade de acordo plenario. Cee, 4 de maio de 2016 O alcalde Ramón Vigo Sambade
12/05/2016 | Administración LocalMunicipal
As Pontes de García Rodríguez
Secretaría
Suspensión da licitación da obra “Saneamento na Vilerma, 1.ª fase, e abastecemento no Poboado do Anguieiro”, engadida no Plan adicional 01/2015 (POS 2015)

Con este anuncio faise público que a Xunta de Goberno Local, en sesión de data 04/05/2016, acordou suspender a licitación da obra “Saneamento na Vilerma, 1.ª fase, e abastecemento no Poboado do Anguieiro”, cun importe de 92 912,10 €, debido á existencia de erros no proxecto sacado a licitación. A licitación tíñase publicado no perfil do contratante en data 19/04/2016, no Boletín Oficial da Provincia da Coruña número 77, do 25/04/2016, e no Diario Oficial de Galicia número 80, do 27/04/2016. O que se fai público para xeral coñecemento. As Pontes de García Rodríguez, 04 de maio de 2016. O concelleiro delegado de Réxime Interno e Recursos Humanos José Alén Álvarez
12/05/2016 | Administración LocalMunicipal
Valdoviño
Anuncio licitación servizo socorrismo praias, 2016

a) Concello de Valdoviño b) Dependencia que tramita o expediente: Secretaría c) Obtención de documentación e información: 1) Dependencia: Secretaría 2) Enderezo: Porta do Sol s/n 3) Localidade e código postal: Concello de Valdoviño 15552 (A Coruña) 4) Teléfono: 981487041 5) Fax: 981487294 6) Correo electrónico: carlota. gonzalez@valdovino. dicoruna. es 7) Dirección de Internet del perfil de contratante: www.concellodevaldovino.com. d) Número de expediente: CT ABERTO 1/2016 a) Tipo: Contrato de servizo. b) Descripción: prestación do servizo de salvamento e socorrismo en determinados areais do Concello de Valdoviño e execución das prestacións relativas á Bandeira Azul recollidas no cláusula 9 do prego de prescripcións técnicas no caso de concederse dito galardón. c) Lugar de execución: Praias de: O Rio (Meirás), A Frouxeira, Pantín, O Baleo, Villarrube e Campelo. d) Admisión de prórroga: Non. e) Código CPV: 75252000-7 Servizos de rescate Código CPA: 74.60.16 Outros servizos de seguridade a) Tramitación: Ordinaria b) Procemento: Aberto c) Forma de adxudicación: Oferta económicamente máis vantaxosa con multiplicidade de criterios a) Importe sen IVE: 97.500,00 euros. b) IVE: 20.475,00 euros. c) Importe total: 117.975,00 euros. Provisional: Non se esixe. Definitiva 5% do prezo de adxudicación. a) Solvencia económica, financeira, técnica ou profesional (conforme ao prego de cláusulas). a) Data límite: 15 días naturais, seguintes ao da publicación do anuncio no BOP (en horario de 9:00 a 14:00 horas de luns a venres e de 10:00 a 13:00 horas o sábado). Se o último día do prazo fose inhábil, éste entenderase prorrogado ata o día laborable seguinte. b) Modalidade de presentación: En sobres pechados e asinados polo licitador ou persoa que o represente legalmente na forma que indica o punto 9.1 dos pregos de cláusulas administrativas. Lugar de presentación: No rexistro xeral do Concello ou en Correos.1) Dependencia: Secretaría 2) Enderezo: Porta do Sol s/n 3) Localidade e código postal: Concello de Valdoviño 15552 (A Coruña) a) Lugar: Sala de Xuntas do Concello de Valdoviño b) Data e hora do acto público: Comunicarase coa debida antelación 9. Gastos de Publicidade: A conta do adxudicatario, ata o límite de 1.000,00 euros. En Valdoviño a 28 de abril de 2016. O Alcalde: Alberto González Fernández.
12/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 4 de maio de 2016, da Xefatura Territorial da Coruña, polo que se anuncia o levantamento das actas previas á ocupación de bens e dereitos afectados por unha instalación eléctrica no concello de Camariñas (expediente IN661A 2012/1)

Acordo do 4 de maio de 2016 da Xefatura Territorial da Coruña, polo que se anuncia o levantamento das actas previas á ocupación de bens e dereitos afectados pola instalación eléctrica denominada Repotenciación parque eólico de cabo Vilano, no concello de Camariñas (expediente IN661A 2012/1) Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada Repotenciación parque eólico de Cabo Vilano, no concello de Camariñas (expediente IN661A 2012/1), por resolución da Dirección Xeral de Industria, Enerxía e Minas, do 29 de marzo de 2016, a favor da entidade beneficiaria Gas Natural Fenosa Renovables, S. L., con enderezo en Avda. de Arteixo 171 - 15007 da Coruña. Esta Xefatura Territorial acorda sinalar o día 14 de xuño de 2016 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Camariñas, deducida da que se someteu a información pública no DOG, no BOP e no xornal La Voz de Galicia de datas 16/10/2015, 8/10/2015 e 5/10/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial do Estado. A Coruña, 4 de maio de 2016. Isidoro Martínez Arca Xefe territorial da Coruña
12/05/2016 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, primeiro trimestre do ano 2016, que rexerá para o Concello de Oleiros, Zona B, que comprende Oleiros-Perillo-Maianca-Serantes-Dexo-urb. Os Regos

O Presidente do Consorcio “As Mariñas” mediante resolución de data 05/05/2016, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro trimestre do ano 2016, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB OS REGOS. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 5 de maio de 2016 O Presidente José Antonio Santiso Miramontes
12/05/2016 | Administración LocalMunicipal
Fene
Secretaría
Licitación do contrato “Campo de fútbol de césped artificial en O Pote, Maniños”, incluido no Plan de Acción Social (PAS) 2015/convenios da Deputación Provincial da Coruña

1. Entidade adxudicadora: datos xerais e datos para a obtención da información a) Organismo: Concello de Fene b) Dependencia que tramita o expediente: Secretaría/Contratación c) Obtención de documentación e información: 1. Dependencia: Contratación 2. Enderezo: Avda. do Concello, s/n 3. Localidade e código postal: Fene, 15500 4. Teléfono: 981 492 707 5. Telefax: 981 492 788 6. Correo electrónico: paula. garcia@fene. gal 7. Dirección de Internet do perfil de contratante: www.fenecidadan. gal 8. Data límite de obtención de documentación e información: a data de finalización do prazo de presentación de ofertas a) Tipo: obra b) Descrición: Campo de fútbol de césped artificial en O Pote, Maniños c) División por lotes: non d) Lugar de execución: Concello de Fene e) Prazo de execución/entrega: 3 meses f) Admisión de prórroga: segundo os pregos g) CPV: 45212200-8; CNAE-2009: Clase 42.99 a) Tramitación: ordinaria b) Procedemento: aberto c) Criterios de adxudicación: oferta máis vantaxosa, varios criterios de adxudicación Total: 345.546,57 € Base impoñible: 314.133,25 € 10% (modificación de proxecto): 31.413,32 € 10% (certificación final): 0 € Importe: 314.133,25 € + 65.967,98 € en concepto de IVE; Total: 380.101,23 a) Provisional: non. b) Definitiva (5 % do importe de adxudicación IVE excluído) a) Data límite de presentación: 26 días naturais dende a última das publicacións do anuncio de contratación no BOP da Coruña, no perfil do contratante na páxina web do concello, www.fenecidadan. gal, ou na prensa b) Lugar de presentación: 1. No Rexistro Xeral do Concello de Fene: Avda do Concello s/n, 15500, Fene (A Coruña) de 8.30 h a 14.00 h de luns a venres e os sábados 9.30 h a 13.30 h 2. Oficina de Correos: Comunicación do envío por medio de oficina de correos: Enderezo da entidad contratante: Avenida do Concello s/n 15500 Fene Fax: 981 492 788 a) Enderezo: a do apartado 1. b) Localidad e código postal: a do apartado 1. c) Data e hora: no prazo máximo dun mes dende o remate do prazo de presentación de ofertas, anunciarase no perfil do contratante do Concello.9. Gastos de publicidade: corren por conta do contratista adxudicatario segundo o anexo I do prego administrativo. Forma e medio de consultar o prego administrativo e o proxecto: no perfil do contratante do Concello de Fene ao que se pode acceder a través da páxina www.fenecidadan. gal Fene, 28 de abril do 2016 O alcalde Juventino José Trigo Rey